Komission asetus (EY) N:o 394/2001, annettu 27 päivänä helmikuuta 2001, lampaan- ja vuohenlihan tuottajapalkkiota koskevista yksityiskohtaisista soveltamissäännöistä annetun asetuksen (ETY) N:o 2700/93 muuttamisesta



Virallinen lehti nro L 058 , 28/02/2001 s. 0009 - 0010



Komission asetus (EY) N:o 394/2001, annettu 27 päivänä helmikuuta 2001, lampaan- ja vuohenlihan tuottajapalkkiota koskevista yksityiskohtaisista soveltamissäännöistä annetun asetuksen (ETY) N:o 2700/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), sellaisena kuin se on muutettuna asetuksella (EY) N:o 1669/2000(2), ja erityisesti sen 5 artiklan 9 kohdan, ottaa huomioon lampaan- ja vuohenlihan tuottajapalkkion myöntämistä koskevista yleisistä säännöistä 27 päivänä marraskuuta 1990 annetun neuvoston asetuksen (ETY) N:o 3493/90(3), sellaisena kuin se on viimeksi muutettuna asetuksella (EY) N:o 2825/2000(4), ja erityisesti sen 2 artiklan 4 kohdan, sekä katsoo seuraavaa: (1) Lampaiden ja vuohien kasvatukselle tietyillä yhteisön epäsuotuisilla alueilla myönnettävästä erityistuesta 14 päivänä toukokuuta 1990 annetussa neuvoston asetuksessa (ETY) N:o 1323/90(5), sellaisena kuin se on viimeksi muutettuna asetuksella (EY) N:o 193/98(6), myönnetään erityistukea sellaisilla epäsuotuisilla alueilla toimiville tuottajille, jotka määritellään Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetussa neuvoston asetuksessa (EY) N:o 1257/1999(7). (2) Asetuksen (ETY) N:o 3493/90 2 artiklan 2 kohdassa olevaa epäsuotuisalla alueella toimivan tuottajan määritelmää on muutettu niin, että se kattaa kaikki sellaiset lampaan- tai vuohenlihan tuottajat, joiden tila sijaitsee asetuksen (EY) N:o 1257/1999 17 artiklan mukaisesti määritellyillä alueilla tai joiden tilan maatalousmaasta vähintään 50 prosenttia sijaitsee tällaisilla alueilla. (3) Tästä syystä lampaan- ja vuohenlihan tuottajapalkkiota koskevista yksityiskohtaisista soveltamissäännöistä annettua komission asetusta (ETY) N:o 2700/93(8), sellaisena kuin se on viimeksi muutettuna asetuksella (EY) N:o 1410/1999(9), on muutettava, jotta se olisi yhdenmukainen epäsuotuisalla alueella toimivan tuottajan muutetun määritelmän kanssa. (4) Asetuksen (ETY) N:o 3493/90 muutos tuli voimaan 23 päivänä joulukuuta 2000. Koska muutoksen myötä tuottajien on entistä helpompi täyttää edellytykset, tätä asetusta on syytä soveltaa markkinointivuoden 2001 alusta. (5) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2700/93 1 a artikla seuraavasti: " 1 a artikla Erityistuen hakeminen tietyillä epäsuotuisilla alueilla (asetus (ETY) N:o 1323/90): 1. Asetuksen (ETY) N:o 1323/90 1 artiklassa säädetyn erityistuen saamiseksi tuottajan, joka täyttää asetuksen (ETY) N:o 3493/90 2 artiklan 2 kohdan toisen alakohdan edellytykset ja: a) joka on velvollinen tekemään vuosittain ilmoituksen maatalousmaana käytetystä tilansa maa-alasta pinta-alatukihakemuksessa, josta säädetään tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (ETY) N:o 3887/92 4 artiklassa, on mainittava tässä ilmoituksessa ne epäsuotuisilla alueilla sijaitsevat viljelylohkot, joita käytetään maatalousmaana; b) joka ei ole velvollinen esittämään a alakohdassa tarkoitettua ilmoitusta, on esitettävä vuosittain erityinen ilmoitus, jossa tapauksen mukaan käytetään yhdennetyn järjestelmän mukaista viljelylohkojen tunnistejärjestelmää. Tässä ilmoituksessa on osoitettava kaikkien tuottajan omistamien, vuokraamien tai jollain tavoin käyttämien maa-alueiden sijainti ja pinta-ala sekä ilmoitettava sellaiset epäsuotuisilla alueilla sijaitsevat lohkot, joita käytetään maatalousmaana. Jäsenvaltiot voivat määrätä, että tämä erityinen ilmoitus sisältyy uuhi- ja/tai vuohipalkkiohakemukseen. 2. Jäsenvaltion toimivaltainen viranomainen voi pyytää esittämään omistuskirjan, vuokrasopimuksen tai tuottajien välisen kirjallisen sopimuksen sekä tarvittaessa vakuutuksen sellaiselta paikalliselta tai alueelliselta viranomaiselta, joka on luovuttanut maatalousmaana käytetyt maa-alueet kyseisen tuottajan käyttöön. Vakuutuksessa on mainittava tuottajalle myönnetyn maa-alan pinta-ala sekä epäsuotuisilla alueilla sijaitsevat viljelylohkot. 3. Jäsenvaltiot voivat edellyttää, että myös 1 kohdan b alakohdassa tarkoitetuissa tapauksissa erityinen ilmoitus tehdään pinta-alatukihakemuksen avulla. 4. Jäsenvaltioiden on ilmoitettava komissiolle jokaisena markkinointivuonna ennen 30 päivää kesäkuuta niiden tuottajien lukumäärä ja alueellinen sijainti, jotka hakevat tuottajapalkkiota 1 kohdan b alakohdassa tarkoitetun vakuutuksen perusteella. 5. Tuottajan pinta-alailmoitus ja erityinen ilmoitus on tarkastettava asetuksen (ETY) N:o 3887/92 6 ja 7 artiklan säännösten mukaisesti. Edellä mainitun menettelyn mukaan tosiasiallisesti määritettyjä pinta-aloja käytetään laskettaessa tilan epäsuotuisalla alueella sijaitsevan maatalousmaan prosenttiosuutta tilan koko maatalousmaasta. 6. Jos edellä mainitut tuottajan esittämät asiakirjat osoittavat, että vähintään 50 prosenttia maatalousmaasta sijaitsee epäsuotuisilla alueilla, mutta tarkastuksen yhteydessä tosiasiallisesti määritetty prosenttiosuus on pienempi kuin 50, erityistukea ei makseta ja uuhipalkkiosta vähennetään prosenttiosuus, joka vastaa tosiasiallisesti määritetyn prosenttiosuuden ja 50 prosentin välistä erotusta. Jos kyseessä on kuitenkin tahallisesti tai vakavan laiminlyönnin johdosta tehty väärä ilmoitus: - asianomainen tuottaja menettää oikeutensa uuhi-/vuohipalkkioihin kyseisenä markkinointivuonna, ja - jos väärä ilmoitus on tehty tahallisesti, tuottaja menettää oikeutensa kyseisiin palkkioihin seuraavan markkinointivuoden aikana. Näitä rajoituksia ei sovelleta, jos tuottaja kykenee osoittamaan, että pinta-alan määrittäminen on perustunut toimivaltaisen viranomaisen asianmukaisiksi toteamiin tietoihin." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 2001 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 2001. Komission puolesta Franz Fischler Komission jäsen (1) EYVL L 312, 20.11.1998, s. 1. (2) EYVL L 193, 29.7.2000, s. 8. (3) EYVL L 337, 4.12.1990, s. 7. (4) EYVL L 328, 23.12.2000, s. 1. (5) EYVL L 132, 23.5.1990, s. 17. (6) EYVL L 20, 27.1.1998, s. 18. (7) EYVL L 160, 26.6.1999, s. 80. (8) EYVL L 245, 1.10.1993, s. 99. (9) EYVL L 164, 30.6.1999, s. 53.